cyanic-selkie/wikianc huggingface dataset:
Normannernes erobring av England
Språk
Den franske språklige overmakten ble ytterligere forsterket og komplisert på midten av 1100-tallet som følge av innvandrere fra Angevin-riket, som snakket en mer kontinental dialekt av fransk. I tre århundrer var hverken muntlig eller skriftlig engelsk et redskap for de skriveføre. De fleste bevarte dokumenter fra den følgende perioden er anglo-normanniske. Det var ikke før på 1300-tallet at engelsk gjenvant sin tidligere utbredelse. Men da var det engelske språk blitt gjennomgripende endret. Det hadde utviklet seg til mellomengelsk, som ble grunnlaget for moderne engelsk. I løpet av århundrene med fransk språklig dominans ble en mengde engelske ord erstattet med franske. Det førte til et hybridspråk hvor det engelske kjernespråket ble kombinert med et fransk abstrakt ordforråd. De grammatikalske strukturene i språket endret seg også dramatisk.
Det opprinnelige angelsaksiske ordforrådet besto av opp til 30 000 ord, hovedsakelig homogent og med kun norrøne, keltiske og latinske innlån. Englands folketall var rundt regnet 2 millioner i 1066, mens den normanniske overklassen ikke utgjorde mer enn 2–5 % av den samlede befolkningen. Men de språklige barrierene mellom klassene var ikke uoverstigelige. Ordrer måtte gis og bli forstått. Det fantes mellommenn som snakket begge språk, og arbeidsfolk måtte lære seg betydningen av de franske instruksene. Ved å være født og oppvokst i England, med engelske barnepleiere og tjenere, ble også overklassen preget av engelsk. Det er vanskelig å måle nøyaktig, men et anslag er at i tiden før 1250 var antallet lånord fra fransk relativt beskjedent, rundt 900, men deretter økte det raskt, slik at mellomengelsk hadde opptatt rundt 10 000 franske lånord.
Språket gjenspeiler at klasseforskjeller og språkforskjeller langt på vei var sammenfallende i en befolkning av normannere som hadde og angelsaksere som ikke hadde. Det er ingen tilfeldighet at de moderne ordene for dyr som «swine», «ox» og «sheep» er angelsaksiske, mens navnene på de tilsvarende matretter, «pork», «beef» og «mutton», er anglo-normanniske. Bøndene gjorde arbeidet og herrene nøt resultatet.
Forholdet til Frankrike
Etter erobringen av England ble forholdet mellom det anglo-normanniske monarkiet og den franske kronen i økende grad vanskelig. Betydelig fiendskap hadde allerede utviklet seg mellom Vilhelm og hans franske føydale overherre før invasjonen av England, og det ble snart forverret ved den franske kronens støtte til hans sønn Robert Curthose, som utkjempet en rekke kriger mot sin far og siden mot sine brødre. Som hertug av Normandie var Vilhelm og hans etterkommere fortsatt vasaller av den franske krone, men som konger av England var de hans likestilte.
I 1150-årene, da Angevin-riket ble dannet og Huset Plantagenet hadde overtatt den engelske tronen, kontrollerte den engelske kongen halve Frankrike og hele England, foruten Irland og Wales, og hans makt overgikk langt den franske kongens. Selvmotsigelsen i denne situasjonen ble mer problematisk etter hvert som det franske monarkiet vokste seg sterkere og i økende grad krevde sin rett overfor sine vasaller. Den store politiske krisen oppsto i 1204, da Filip II av Frankrike erobret alle normanniske og angevinske besittelser i Frankrike unntatt Gascogne.
På 1300-tallet hadde krigene som i perioder ble utkjempet om den engelske kongens besittelser i Frankrike siden Vilhelm Erobrerens tid eskalert til hundreårskrigen, under Edvard III av England. Han ville gjenerobre sine forfedres besittelser i Frankrike og få full suverenitet der som han hadde i England ved å bryte vasallforholdets føydale bånd til den franske kongen. Krigen sluttet først med det endelige sammenbruddet for Plantagenets posisjon i Frankrike i 1453, da herredømmet over Normandie som ble etablert i 1066 gikk tapt.
Det engelske kongedømmets franske forviklinger betydde stadige kriger mot Frankrikes kongene i bortimot fire århundrer. Disse konfliktene førte til framveksten av et gjensidig hat mellom England og Frankrike som fortsatt kan merkes – i utgangspunktet et ironisk resultat av at det var fransk adel som erobret England i 1066.
England og Normandie delt
Vilhelm Erobrerens siste krig var knyttet til Normandies historie, striden om det todelte området Vexin mellom det østlige Normandie og Frankrike. Truslene herfra fikk ham til å reise i egen person i 1087 og brenne ned en fransk utpost, Mantes, kun 50 km fra Paris. Mens han red gjennom den brennende byen, falt han av hesten og fikk indre skader av salknappen. I løpet av en måned var skadene blitt dødelige. Han levde lenge nok til gjøre opp sin arv. Robert Curthose, hans eldste sønn, kunne ikke bli fratatt sin arverett til hertugdømmet Normandie. Da England var blitt hans gjennom erobring, kunne han derimot gjøre som han selv ville med dette landet. Ved å sende krone, sverd og septer til sin andre sønn Vilhelm Rufus, fikk England ny konge. Vilhelm Erobrerens rike ble dermed delt langs Den engelske kanal, slik det hadde vært før erobringen. Hans tredje sønn, Henrik, fikk intet land, men en stor formue. Vilhelm Erobreren døde den 9. september 1087 etter 41 år som hertug av Normandie og 24 år som Englands konge.
Englands neste konge ble kronet i Westminster som Vilhelm II, en hensynsløs, kynisk og temperamentsfull mann som mest av alt likte å dra på jakt. På sin dødsseng løslot Vilhelm Erobreren mange av sin fiender, blant dem halvbroren Odo av Bayeux, mot bedre vitende. Ikke før hadde Odo fått tilbake sitt jarldømme i Kent i desember 1087, før han igjen laget vanskeligheter. Løsrivelsen fra Normandie var mest sannsynlig årsak til at hans opprør fikk et omfang som gjorde at «nær alle normannere» ble med, skjønt det var unntak som Hugh, jarl av Chester, William de Warenne, og Robert Fitzhamon. Til tross for omfanget var opprørerne spredt. De ble isolert i øst og Midlands, men var en større trussel i vest mot Wales, og farligst i sørøst ved Odos jarldømme og i Sussex, som tilhørte Odos halvbror Robert av Mortain. Her tok Vilhelm Rufus selv kommandoen, og etter seks ukers beleiring av Pevensey Castle marsjerte han mot Rochester.
At opprøret ble nedkjempet, skyldtes at Robert Curthose ikke invaderte England selv, men kun sendte mindre tropper. Kanskje den viktigste årsaken var den støtte som Vilhelm Rufus fikk fra kirken og fra den angelsaksiske befolkningen. I 1088 kunne Rufus nyte en popularitet han snart skulle tape. Engelskmennene flokket seg om hans faner, blant annet fordi han hadde lovet dem rettferdig styring og lover, skattelettelser og jaktrettigheter. Disse løftene ble brutt så snart kontrollen over kongedømmet igjen var sikret. Lanfranc døde i 1089, den siste som kanskje kunne ha begrenset kongens hensynsløshet.
Opprøret viste at Robert Curthose og Normandie var en konstant trussel. I et kvart århundre hadde normannernes politikk prioritert erobringen av England. Med Vilhelm Rufus begynte en ny fase, den engelske erobringen av Normandie, og denne prosessen varte fram til slaget ved Tinchebray i 1106, da Robert Curthose ble endelig beseiret av Vilhelm Rufus arvtager, den yngre broren Henrik I av England. Sistnevnte tok Edith av Skottland til dronning 11. november 1100, samme år som Vilhelm Rufus ble drept. Edith var datter av Malcolm III av Skottland, men viktigere var det at hennes slekt på morssiden gikk tilbake til det gamle angelsaksiske kongehuset. Bortsett fra at hun måtte ta det normanniske navnet «Matilda», kan den symbolske verdien av at den normanniske kongen av England tok en ektefelle av det angelsaksiske kongehuset ikke undervurderes.
Andre invasjoner av England
Den normanniske erobringen betraktes som den siste vellykkede invasjonen av England, skjønt den nederlandske seier i Den ærerike revolusjon i 1688 også kan kalles en vellykket invasjon fra Kontinentet. En viktig forskjell er at Den ærerike revolusjon var en borgerkrig mellom to fraksjoner av landets herskende klasse. Tilhengerne av Parlamentet fikk hjelp av utenlandske styrker for å nedkjempe tilhengerne av Stuart-monarkene. Normannernes invasjon utryddet eller fordrev de fleste fra den innfødte herskende klasse. Et invasjonsforsøk med normannernes erobring som forbilde gjorde en fransk hær med 1 200 riddere, som gikk i land i England ved Sandwich den 22. mai 1216. Den var ledet av prins Ludvig, som var blitt tilbudt den engelske trone av misfornøyde engelske adelige. Denne mektige hæren fikk kong Johan av England til å flykte, og Ludvig erobret London og Winchester. Da Johan døde kort tid etter, kom den engelske motstanden i gang, og franskmennene ga opp forsøket og sluttet fred 11. september 1217.
En invasjon som kan sammenlignes med Den ærerike revolusjon skjedde i september 1326, da Isabella av Frankrike gikk i land i Essex med en utenlandsk hærstyrke i ledtog med Roger Mortimer og hennes sønn Edvard. De ble møtt av folk som var misfornøyde med kong Edvard II av Englands styre. Kong Edvards tilhengere rømte, og den 2. oktober flyktet han vestover fra London og tok tilflukt på godset til den yngre Despenser i Glamorgan. Isabella og hennes hær fulgte etter ham og drepte begge. Hennes umyndige sønn ble deretter gjort til konge av England.
Forsøk på invasjoner ble gjort av spanierne i 1588 og franskmennene i 1744 og på nytt i 1759, men hver gang førte kombinasjonen av værforhold og angrep fra den britiske marine på eskortefartøyene til at forsøkene ble oppgitt før invasjonsflåtene forlot havnene. Invasjoner ble også forberedt av franskmennene i 1805 og av Tyskland i 1940, men disse ble oppgitt fordi forberedende operasjoner for å uskadeliggjøre Storbritannias marine (og i siste tilfelle også luftforsvaret) mislyktes. (se Slaget om Storbritannia)
Noen mindre omfattende lokale og kortvarige angrep mot britiske kyster nådde begrensede mål, som de franske angrep på enkelte kystbyer under hundreårskrigen, den spanske landgangen i Cornwall i 1595, slaveraidet av barbareskpirater på 1600-tallet, og det nederlanddske overfallet på skipsverftene i Medway i 1667.
Moderne vurderinger
Under romantikken på begynnelsen av 1800-tallet, ble Dommedagsboken gjort til et symbol på det tyranniske normanniske styret, for eksempel i 1816 i en pamflett av Thomas Evans, leder for en gruppe radikale kunstnere i London: «Vår kirkelige institusjoner, vår virkelige konstitusjon, etablert av vår saksiske forfedre, ble ødelagt av tyranniet fra den normanniske erobring...»
Holdningen var at oldtidens konstitusjon var blitt pervertert av normannisk tyranni, og den ble i stor grad akseptert også utenfor radikale kretser. En del av romantikken i England var en «gotisk» strømning i årene mellom 1820 og 1880. Interessen for middelalderen og særlig til gotikken kom til uttrykk i arkitektur, kunst, litteratur og politiske skrifter.
I 1819 utga forfatteren Walter Scott romanen Ivanhoe, hvor hovedpersonen var en ung angelsaksisk adelsmann som satte seg opp mot overgrepene fra den normanniske adelen. Hans far var en etterkommer av kong Harald Godwinson. Romanen er blitt omtalt som utslagsgivende for å vekke den allmenne interessen for middelalderen i England. John Henry Newman hevdet at Scott var den første som hadde «vendt folks sinnelag i retningen av middelalderen», og John Ruskin hevdet noe av det samme.
Charles Kingsley skrev i 1866 romanen Hereward the Wake om den angelsaksiske motstanden, og Alfred Tennyson skrev det poetiske dramaet Harold i 1876, begge eksempler på tallrike uttrykk for oppfatningen av angelsakserne som grusomt undertrykket av de utenlandske normannerne. Den samme oppfatningen ble også forfektet av flere historikere. Den franske historikeren Augustin Thierry framhevet i sitt verk fra 1825 den normanniske erobringen som ødeleggende, men at angelsakserne aldri ble helt overvunnet, og at den endelige sammensmeltning av den engelske nasjon skjedde på 1500-tallet.
Den konservative historikeren Henry Hallam oppfattet også erobringen som et brudd. Den angelsaksiske adelen var blitt avsatt og folket undertrykket: «Vi skylder ingen ubetydelig del av vår selvrespekt til det normanniske element i vår befolkning og politikk».
Sharon Taylor skrev en innflytelsesrik studie av det angelsaksiske England og et generelt engelsk historieverk mellom 1814 og 1823, hvor han som Hallam mente at erobringen var en katalysator som forstyrret samfunnet og ga plass til en ny adel, men likevel etterlot samfunnets vesentlige germanske institusjoner uforandret. Det angelsaksiske samfunnet var blitt for veikt, og en nyttig følge av erobringen var derfor at England ble styrket.
På 1840-tallet utviklet den oppfatning seg at angelsakserne hadde styrt seg selv i løse forbund av uavhengige grupperinger. Dette synet underbygget det populære politiske kravet om større politisk makt til middelklassen, særlig overfor en regjering som hadde tapt Krimkrigen. Joshua Toulmin Smith, en britisk politisk teoretiker og sakfører fra Birmingham, så angelsaksernes England som et forbilde for lokalt selvstyre og en bedre livsstil. Smith fremmet utrettelig visjonen om angelsakserne som symbolske for frihet og felles ansvar. «Saken er enkel,» skrev Smith, «historien viser at tre, fem, åtte, ti eller flere århundrer siden, eksisterte selvstyre i England, og var en makt til å holde i sjakk de mest ambisiøse monarker...»
På viktoriansk tid var forskningen og framstillingen av engelsk middelalderhistorie dominert av et triumvirat bestående av historikerne William Stubbs, Edward Augustus Freeman og John Richard Green. Deres tilnærming var forskjellig, men de forble likevel forsonte.
Stubbs var en konservativ geistlig og historieprofessor ved universitetet i Oxford og en stor samler og utgiver av kildeskrifter. Han mente at studiet av historien hadde en moralsk hensikt og at nåtidens røtter lå i fortiden. Den normanniske erobringen var en vesentlig og således et positivt vendepunkt som førte England inn i Europa og var begynnelsen på et moderne engelsk statsapparat.
På 1900-tallet og framover tenderte historikerne til å moderere seg i begge retninger. Det angelsaksiske samfunnet var ikke så idyllisk som 1800-tallet gjerne fremstilte det, og den normanniske erobringen var mindre tyrannisk enn tidligere antatt. Som en av de mest kritiske periodene i engelsk historie var den en kjede av hendelser som formet England i betydelig grad, og som heller ikke moderne historikere kan gjøre seg ferdig med. Da Raphael Holinshed i 1577 utga The Chronicles of England, Scotland, and Ireland, begynte han sin fortelling om Englands historie med 1066. Årstallet er blitt stående som et vendepunkt i den grad at en engelsk komedie fikk tittelen «1066 and All That» som en parodi på tradisjonell engelsk historieundervisning.
Nøkkelproblemet er i henhold til den moderne historikeren Donald Matthew ikke nødvendigvis hvorfor England lot seg erobre, men hvorfor normannerne viste seg å være mer vellykkede enn deres danske og norske rivaler var i å overta det engelske kongedømmet og holde på det. Moderne historieforskning har også erkjent at normannerne var mer villige til se verdien i Englands fortid. Pavens politikk var å fremme forbindelser over Den engelske kanal for å hindre angrep og plyndring fra hedenske vikinghorder fra nord. Normandie og England var allerede før invasjonen allierte i kampen mot nordboerne. Erobringen var således ingen isolert hendelse. Ved å knytte en politisk bro over kanalen, ble de normanniske herskerne en maktfaktor som avsluttet vikingtiden, og de ble samtidig selv en politisk og militær makt av stor betydning i hele det vestlige Europa.
Ken Ralston
Ken Ralston (født 1954) er en amerikansk Oscar-vinnende spesialeffektmaker.
Ralston har jobbet for Cascade Pictures og Industrial Light and Magic, og innehar for tiden stillingen som Senior Visual Effects Supervisor i Sony Pictures Imageworks.
Costa Mesa (California)
Costa Mesa er en amerikansk by som ligger i Orange County i California.
Léa Seydoux
Karriere
Seydoux har stort sett spilt i franske produksjoner som er ukjente for norsk publikum, men hun har også hatt biroller i kjente amerikanske filmer. Hennes første store film var Inglourious Basterds (2009) av Quentin Tarantino, hvor hun spilte en mindre birolle. Deretter var hun kona til king John i Robin Hood (2010), som er regissert av Ridley Scott. Hun spiller dessuten små, men viktige roller som Gabrielle i Woody Allens Midnight in Paris (2011) og som Sabine Moreau i Mission: Impossible - Ghost Protocol (2011). Alle disse filmene var store suksesser verden over.
Costa Mesa (California)
Den har og dekker et areal på 40,93 km².
Léa Seydoux
Karriere
I 2013 er hun å se i den kritikerroste franske dramafilmen Blå er den varmeste fargen, som vant Gullpalmen under filmfestivalen i Cannes i 2013. I 2014 er hun en del av Wes Andersons dramakomedie The Grand Budapest Hotel, som har med en rekke kjente skuespillere, som Ralph Fiennes, Edward Norton, Bill Murray, Owen Wilson, Jude Law, Willem Dafoe, Adrien Brody og Saoirse Ronan.
Marc Waldie
Marc Robert Waldie (født 24. august 1955) er en amerikansk volleyballspiller som deltok i de olympiske leker 1984 i Los Angeles.
Kristine Tollefsen
Kristine Tollefsen (født Kristine Ødegaard i 1962) er en norsk tidligere skiorienterer som representerte Eidsvoll OL og Hein OL.
Marc Waldie
Waldie ble olympisk mester i volleyball under Sommer-OL 1984 i Los Angeles. Han var med på det amerikanske laget som vant volleyballturneringen foran Brasil og Italia. De beseiret Canada med 3-0 i semifinalen, og i finalen slo de Brasil med 3-0.
Kristine Tollefsen
Hun vant VM-bronse i stafett i 1992.
Hun vant tre NM-gull og åtte NM-medaljer i perioden 1988–1996.
US Open Championship 1950
US Open Championship 1950 ble arrangert i Ardmore, Pennsylvania i USA i 1950.
Trolltun Gjestegård
Trolltun Gjestegård er et overnattings- og severingssted på Dombås. Overnattingsstedet består av hotell og hytter. Trolltun er samlokalisert med Dombås Fjellskole og ligger 500 meter fra Dombås skiarena. Trolltun ble bygd som sportshotell i 1984. Det var da et treningssted for eliten i langrenn og skiskyting. Tora og Lars Berger fra Lesja har vært aktive brukere av skianlegget.
Sofie Nørsteng
Utdannelse
Nørsteng har utdannelse fra Billedskolen København (2002-2006), Gerrit Rietveld Academy i Amsterdam (2006-2007). Hun også har en bachelor (2008-2011) og master (2012-2014) fra Kunsthøgskolen i Oslo. Etter endt skolegang i 2015 mottok hun et treårig arbeidsstipend for yngre nyutdannede kunstnere.
Gruppeutstillinger (i utvalg)
I 2016 fikk hun Kunsthåndverkprisen ved Norske Kunsthåndverkere s årsutstilling i Fredrikstad.
Gail O’Grady
Gail O'Grady (født 23. januar 1963 i Detroit i Michigan) er en amerikansk skuespillerinne. Hennes første store rolle var som Donna Abandando i politi-dramaet NYPD Blue. O'Grady fikk suksess for sine hovedroller i filmer som The Three Lives of Karen, Another Woman's Husband, Sex & the Single Mom, Every 9 second og Lip Service.
Nordic Naturals Challenger
Nordic Naturals Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 1988.
Gail O’Grady
I 2007 fikk Gail en fast rolle som Gloria Weldoni i TV-serien Boston Legal som Gloria Weldon. Hun har i årenes løp også hatt gjesteopptredener i TV-serier som Frustrerte fruer, The Mentalist, CSI: Miami og Lov og orden.
Stan Ockers
Constant "Stan" Ockers var en belgisk landeveissyklist. Han ble nummer to i Tour de France i 1950 og 1952, og vant poengkonkurransen i det samme rittet i 1955 og 1956.
Nordic Naturals Challenger
Den blir spilt hvert år i Aptos i USA.
Stan Ockers
Stan Ockers døde etter en krasj i ett banesykkelritt i hjembyen Antwerpen i 1956.
DJGPP
DJ's GNU Programming Platform (DJGPP) er et utviklingsverktøyfor Intel 80386 eller høyere IBM PC-kompatible som støtter operativsystemet MS-DOS. DJ Delorie startet prosjektet i 1989, og har veiledet det videre. Det er en portering av GNU Compiler Collection (GCC), og de fleste GNU-verktøyene slik som bash, find, tar, ls, GAwk, sed og ld til DOS Protected Mode Interface (DPMI). Støttede språk inkluderer C, C++, Objective-C/C++, Ada, Fortran, and Pascal. DJGPP ble beskrevet som et aldrende produkt i 2004.
Hårlev
Hårlev er en stasjonsby på Sydsjælland, i Stevns kommune, Region Sjælland, med 2,677 innbyggere i januar 2019.
Ved Hårlev delte den tidligrere privateide Østbanen seg (fra Køge) seg i to retninger, mot hhv. Rødvig og Faxe Ladeplads. Byen består av to deler - stasjonsbyen i nordvest og den eldre delen av byen i sydøst.
Byen har røtter tilbake til vikingtiden. Ved Hårlev kirke, som ble oppført ca. 1080 - 1275 ligger gravhaugen store «Kong Hothers Høj» («Kongshaugen»), der Tryggevælde-runesteinen skal ha stått.
Steyr 680M
Historie
Over 3700 var i bruk i Østerrike.
Teknisk
Kjøretøyet ble drevet av en vannkjølt sekssylindret firetakts dieselmotor av type WD-609 eller WD-610. Førstnevnte hadde forkammerkonstruksjon mens sistnevne var direkteinnsprøytet. Disse motorene utviklet 88 kW og ble brukt fram til 1979 når de ble erstattet av WD-612 på 104 kW. Konstruksjonen var god for 80 km/h på faltmark og hadde en rekkevidde på rundt 450 km.
Versjonen med to aksler hadde en nyttelast på 4500 kg og en totalvekt på 10100 kg. Den treakslede versjonen 680M3 hadde en turboladet motor på 110 kW (senere WD-612 med 125 kW), med nyttelast på 5500 kg og totalvekt på 12 tonn. Girkassen på 680-serien var ikke synkronisert, og krever dobbeltclutching og mellomgass fra vognførerens side.
Friidrett under parapanamerikanske leker 2019 - 100 meter T38 menn
100 meter T38 for menn under Parapanamerikanske leker 2019 ble arrangert i Lima 25. august 2019 kl 20:17 lokal tid. Kun finale ble avholdt.
Steyr 680M
Teknisk
Vognen ble tilpasset for terrengkjøring med valgbar forhjulstrekk og reduksjonsgir. Enkelte kjøretøyer ble også utstyr med en mekanisk vinsj.
På 1990-tallet ble vognene oppgradert med doble utvendige speil, forsterket lasteplan, bedre bremser, ny type dekk og bedre instrumentpanel, det siste hentet fra lastebilen Steyr 12M18.
Friidrett under parapanamerikanske leker 2019 - 100 meter T38 menn
Rekorder
Gjeldende rekorder i klassen T38 før parapanamerikanske leker 2019, og eventuelle nye rekorder satt under lekene:
Steyr 680M
Teknisk
I motsetning til andre frambygde lastebiler så har ikke 680M hengslet hytte for å komme til motoren. Vedlikeholdet av motoren gjøres gjennom en luke montert på skinner inne i førerhytten, på omtrent 50×100 cm.
Hein Heinsen
Hein Olaf Heinsen (født 23. juli 1935) er en dansk teolog og billedhugger. Han var professor ved Kunstakademiet fra 1980 til 1989.
Heinsen var medlem av Kanonutvalget for billedkunst i 2006.
Jørgen Watne Frydnes
Jørgen Watne Frydnes (født i 1984) har siden 2011 vært daglig leder av Utøya AS og dermed hatt ansvar for gjenoppbyggingen og utformingen av øya etter massedrapet på Utøya. Han har siden 2021 vært medlem av Den norske nobelkomiteen. Han er også styremedlem i Den norske Helsingforskomité.
Bakgrunn
Jørgen Watne Frydnes tok bachelorgrad i statsvitenskap ved Universitetet i Oslo i 2011 og mastergrad i internasjonal politikk fra York University i 2012.
Karriere
Fra 2004 til 2011 jobbet han som prosjektleder i Leger Uten Grenser. Han var også styremedlem i Leger Uten Grenser fra 2013 til 2017. I 2011 begynte han i jobben som daglig leder av Utøya AS (også kalt "Demokrativaktmester ") der han har vært ansvarlig for arbeidet med gjenreisingen av Utøya. Han er styremedlem i Den norske Helsingforskomité. Han ble i 2020 utnevnt til medlem i Den Norske Nobelkomité, som det yngste faste medlem noensinne.
Koryo Songgyungwan-universitetet
Koryo Songgyungwan-universitetet (engelsk: Koryo Songgyungwan University) er et universitet den nordkoreanske byen Kaesong.
Universitetet ble grunnlagt i 992 som Gukjagam. Navnet ble endret Seonggyungam i 1298 og senere til Seonggyungwan i 1308.
Universitetet ble opprettet for å tilby embetsverk og statsadministrasjon konfuciansk utdanning etter klassisk kinesisk mønster, og all undervisning i middelalderen fokuserte på de kinesiske klassikerne.
Wolfgang Maibohm
Maibohm vant en olympisk sølvmedalje i volleyball under OL 1972 i München. Han var med på det østtyske laget som kom på andreplass i volleyballturneringen for menn bak Japan. Øst-Tyskland vant semifinalen mot Sovjetunionen]] med 3-1 men tapte finalen mot Japan med 1-3. Maibohm spilte i fire kamper i OL-turneringen.
David Schaub
David Schaub er en amerikansk spesialeffektmaker.
Schaub begynte i Sony Pictures Imageworks i 1995, og er i dag animation director der.
Schaub ble nominert til Oscar for beste visuelle effekter for Alice i Eventyrland (2010).
Penia
Penia er en slekt av biller som hører til familien smellere (Elateridae).
Utseende
Middelsstore (ca. 10 millimeter), nokså brede, brune smellere. Oversiden er kledt med ganske lange, fine, oppstående hår. Hodet er kort og bredt, med små fasettøyne, hos noen arter er disse rundet utstående. Antennene er 11-leddete, vanligvis ganske lange, ofte sagtakkede eller kamformede. Ofte er antennene lengre og mer forgrenede hos hannene enn hos hunnene. Brystskjoldet (pronotum) er rundet. Sidekantene er tydelig markerte, og bakhjørnene er mer eller mindre tilbaketrukket. Dekkvingene er litt rundede, vanligvis omtrent så brede som brystskjoldet, som oftest med tydelige lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. Artene i denne slekten kan ikke fly.
Utbredelse
Slekten er utbredt i Himalaya og Øst- og Sørøst-Asia.
Adelaide (opera)
Adelaide eller l'Adelaide er en opera av Antonio Sartorio med en italiensk libretto av Pietro Dolfin. Den hadde premiere i Venezia i Teatro San Salvatore i 1672. Den eksakte datoen er ikke kjent, selv om librettoen er dedisert 19. februar 1672.
Operaen er i sjangeren dramma per musica. Librettoen følger de samme historiske hendelsene som Händels seinere verk Lotario.
Aldis Berzins
Aldis Imants Berzins (født 3. oktober 1956), amerikansk volleyballspiller som deltok i de olympiske leker 1984 i Los Angeles. Berzins ble olympisk mester i volleyball under Sommer-OL 1984 i Los Angeles. Han var med på det amerikanske laget som vant volleyballturneringen foran Brasil og Italia. De beseiret Canada med 3-0 i semifinalen og i finalen slo de Brasil med 3-0.
Einbustugu
Einbustugu var Sigurd Einbus barndomshjem på Lesjaskog. Huset ble oppført på Dombås i 1980 etter å ha ligget lagret etter demontering på Lesjaskog i 1960. Huset rommer i dag et museum om Sigurd Einbu.
Huset har et tilnærmet akershusisk grunnplan, men med inngangsdør på gavlvegg i stedet for midt på langvegg. Svartkleva og finkleva er i dag slått sammen til ett rom.
Terje Baalsrud
Terje Baalsrud (født 9. mai 1914 i Kristiansand, død 17. mars 2003 ) var en norsk økonom, journalist og avisredaktør.
Ventura (California)
Den har og dekker et areal på 83 125 668 kvadratmeter.
Terje Baalsrud
Baalsrud studerte økonomi og fullførte i 1937 cand. oecon.-graden. Han hadde da allerede startet en karriere som journalist, først i ukeavisen ABC. Senere arbeidet han som sekretær i Norges Skogeierforbund og som journalist i Tidens Tegn. Etter den andre verdenskrig arbeidet Baalsrud som redaksjonssekretær i leksikonet Kringla Heimsins.
I 1949 ble han ansatt i Norges Handels- og Sjøfartstidende som utenriksmedarbeider. Fra 1962 til 1978 var han avisens redaktør. Baalsrud mottok i 1959 Narvesenprisen etter å ha skrevet artikler om ulovlig norsk våpensalg til president Fulgencio Batistas regime på Cuba, kjent som Cuba-saken.
Baalsrud forfattet en rekke bøker og skrifter, i særdeleshet om forsvarsspørsmål og om de baltiske lands historie.
Baalsrud var innehaver av Deltagermedaljen og var kommandør av Finlands løves orden. Han ble Årets Ølhund i 1977.
Cary Challenger
Den blir spilt hvert år i Cary i USA.
Nico Polychronidis
Nicolas «Nico» Polychronidis (gresk: Νίκος Πολυχρονίδης; født 8. november 1989) er en gresk skihopper, som inntil 2012 konkurrerte for Tyskland, og har tysk mor og gresk far.
Han representerte Hellas i Ski-VM 2013 i Val di Fiemme, og ble nr. 45 i normalbakken og ble diskvalifisert under kvalifiseringen i storbakken. Han debuterte i verdenscupen i skihopping i et kvalifiseringsrenn i Willingen februar 2013, men kvalifiserte seg ikke til rennet. Han debuterte i renn (bortsett fra kvalifiseringer) i Sapporo den 25. januar 2014, og ble nr. 40. Hans personlige bestenotering er på 186 meter, satt i Heini Klopfer-bakken i Oberstdorf i februar 2013, som også gresk rekord i skihopping.
2. etappe av Tour de France 2021
2. etappe av Tour de France 2021 gikk fra Perros-Guirec til Mûr-de-Bretagne 27. juni 2021
Mathieu van der Poel vant og overtok sammenlagtledelsen.
West Covina (California)
West Covina er en amerikansk by som ligger i Los Angeles County i California.
Gratangen Idrettslag
Gratangen Idrettslag fra Gratangen i Troms ble stiftet i 1934. Klubben har avdelinger for fotball, judo, sykling, ski og dans, og arrangerer årlig en fotballturnering for aldersbestemte klasser. Gratangen IL stilte sist eget seniorlag for menn i fotball i 2003, men samarbeider i 2014 med Bjerkvik IF og Grovfjord IL 2 om et lag i 5. divisjon (nivå 6). Hjemmebanen er Gratangen stadion (gress) i Gratangsbotn.
West Covina (California)
Den har og dekker et areal på 41,67 km².
Gratangen Idrettslag
Klubbens mest kjente spiller er Per-Mathias Høgmo. Han er født og oppvokst i Gratangen og spilte for klubben til han som 18-åring gikk til Mjølner i 1978. Høsten 1989 kom han tilbake til Gratangen og var spillende trener sammen med Jørgen Michaelsen ut sesongen.
Idrettslaget ble stiftet i 1934 av lærer Sverre Lie. Ved Nordnorsk Båtmuseum i Gratangsbotn er det en minnebauta reis av bygdefolk og idrettskamerater til minne om ham.
Aurélie Halbwachs
Aurélie Halbwachs (født 24. august 1986) er en mauritisk syklist som konkurrerer i landeveissykling. Hun representerte landet sitt under Sommer-OL 2012 i London, der hun ikke fullførte landeveisrittet.
Anders Olsen (1848–1934)
Anders Olsen Hofsvang (født 8. september 1848, død 23. februar 1934) var en norsk salmedikter, lærer og kirkesanger. Han er representert med salmen «Hitinntil Herren har hjulpet så vel» som står som nummer 491 i Norsk Salmebok.
Heinz Müller (syklist)
Heinz Müller (født 16. september 1924, død 25. september 1975) var en tysk landeveissyklist som ble Verdensmester i landeveisritt i 1952.
RTX
RTX kan vise til:
Xiphocentronidae
Utseende
Larvene kan kjennes blant annet på at det bare er det fremste thorax-leddet som har en sklerotisert ryggplate (pronotum) og på at leggene og føttene er sammenvokst.
Levevis
Larvene lever ved bredden av små bekker. De bygger et rør av silke, kledt med silt og sand, festet til en stein. Noen ganger kan røret bukte seg delvis ut av vannet. De voksne insektene er i alle fall i noen grad dagaktive og flyr i solskinn, dette er ganske uvanlig for vårfluer.
Utbredelse
Xiphocentronidae finnes i varme områder av Asia, i Sentral-Afrika og i Sør- og Mellom-Amerika (nord til Arizona).
Affpuddle
Affpuddle er en liten landsby i distriktet Purbeck i grevskapet Dorset, England. Den har navn fra elven Piddle, og ligger i dalen denne elven renner gjennom. Nærmeste naboer er Tolpuddle og Puddletown. Den ligger 14 km øst for Dorchester. Lokale reiseforbindelser er 4,8 km fra landsbyen og til jernbanestasjonen Moreton og 32 km til Bournemouth flyplass. Deler av landsbyens gate er veien B3390 som deler landsbyen i to. Landsbyen har rette gater med små hus i mursten og stein, de fleste med halmtak.
I folketellingen i 2001 hadde landsbyen en befolkning på 436 innbyggere. Affpuddles verdslige sogn har siden blitt slått sammen med naboen Turners Puddle for å opprette det nye sognet Affpuddle & Turners Puddle. Ved folketellingen i 2011 hadde dette felles sognet 200 husstander og en befolkning på 436 innbyggere.
Historie
Den ble grunnlagt i eller før angelsaksisk tid, og er omtalt i Domesday Book (1086) som Affapidela. Det lå da en herregård der, som tilhørte abbeden i det lokale klosteret. Etter oppløsningen av Englands klostre på 1500-tallet ble landsbyen en eiendom tilhørende familien Lawrence. En etterkommer fra denne familien ble gift med arvingen til en gren av familien Washington, og fra en annen gren nedstammet George Washington. Hans våpenskjold er derfor satt opp i kirken. Kirken er fra 1200-tallet, med benker prydet av vakre utskjæringer utført av Thomas Lyllington, som flyttet dit fra Cerne Abbas etter at klosteret ble oppløst.
US Open Championship 1934
US Open Championship 1934 ble arrangert i Ardmore, Pennsylvania i USA i 1934.
Arbeiderklassens forhold i England i 1844
Arbeiderklassens forhold i England i 1844 er et av de mest kjente verkene av Friedrich Engels. Boken er et studium av arbeiderklassens levevilkår i viktoriansk tid. Det var den første toneangivende boken til Engels, og ble skrevet etter hans opphold i Manchester fra 1842 til 1844. Manchester var på denne tiden hjertet for den industrielle revolusjon, og Engels samlet sine studier gjennom egne observasjoner og samtidens rapporter.
Friedrich Engels skrev boken mellom november 1844 og midten av mai 1845 i Barmen, og boken ble første gang utgitt av den tyske forleggeren Otto Wigand i Leipzig i 1845 under tittelen Die Lage der arbeitenden Klasse in England, med et forord skrevet av Engels og Karl Marx. Andre opplag ble utgitt i 1848.
Boken var et av de viktigste bidragene til marxismen, før utgivelsen av det kommunistiske manifest i den 21. februar 1848.
Boken blir av mange betraket som en klassiker om industriarbeider-klassen. Som eldste sønn av en tysk tekstilfabrikk-eier, ble Engels som tenåring engasjert i radikal journalisme. Etter å ha blitt sendt til England, og erfart forholdene der, ble hans synspunkter radikalisert, hvoretter han inngikk et samarbeid med Karl Marx.
I 1887 ble den utgitt i New York, etter en oversettelse av Florence Kelley, og utgitt med et forord av Engels i London og datert den 24. juni 1872.
Forordet til seks andre utgivelser ble også skrevet i London, av henholdsvis Marx / Engels i samarbeid, og deretter kun av Engels:
I boken hevdet Engels at den industrielle revolusjon hadde forverret arbeidernes forhold.
Engels påviste at antall dødsfall grunnet sykdom i industribyene, såvel som dødstallene for arbeidere generelt, var høyere i industribyene enn på landsbygda. I byene Manchester og Liverpool var dødsfall som skyldtes kopper, meslinger, skarlagensfeber og kikhoste fire ganger høyere enn på landsbygda omkring byene. Dødeligheten grunnet konvulsjon var 10 ganger høyere enn på landsbygda. Totalt sett var dødeligheten i Manchester og Liverpool betydelig høyere enn landsgjennomsnittet (en av 32.72, en av 31.90 og en av 29.90, sammenlignet med en av 46 i resten av England).
I en analyse av barnedødeligheten i industri-byen Carlisle, påviste Engels at 4,408 av 10,000 barn døde i perioden 1779–1787 før etableringen av fabrikkene, mens tallet hadde økt til 4,738 etterpå. Av 10,000 voksne som døde før de var 39 år gamle, hadde tallet økt fra 1,006 til 1,261.
Norwalk (California)
Norwalk er en amerikansk by som ligger i Los Angeles County i California.
Den har og dekker et areal på 25,25 km².
Ingebjørg Sem
Ingebjørg Sem er navnet til flere personer:
Laura Gulbranson
Laura Johanne Gulbranson, (født Stillesen 6. mars 1872 i Christiania, død 1. april 1931 var en norsk sanger og musikkpedagog.
Laura Gulbranson var datter av generalmajor Job Gerhard Marius Stillesen (1837-1924) og Emilie Elisabeth Sofie Johanne Sommerschield (1842-1891). Hun ble 11. juni 1895 gift med byråsjef i Poststyrelsen, senere kriminaldommer Johan Georg Gulbranson (1862-1942) ), og var dermed svigerinne av operasangerinnen Ellen Gulbranson.
Blant hennes elever var operadivaen Erica Darbow.
Carlsbad (California)
Carlsbad er en amerikansk by som ligger i San Diego County i California.
Den har og dekker et areal på 101,31 km².
Rudi Schumann
Rudi Schumann (født 15. februar 1947 i Großdeuben) var en østtysk volleyballspiller som deltok i de olympiske leker 1968 i Mexico by og 1972 i München.
Schumann vant en olympisk sølvmedalje i volleyball under OL 1972 i München. Han var med på det østtyske laget som kom på andreplass i volleyballturneringen for menn bak Japan. Øst-Tyskland vant semifinalen mot Sovjetunionen]] med 3-1 men tapte finalen mot Japan med 1-3. Webner spilte i sju kamper i OL-turneringen.
Mette Winge
Mette Winge (født 5. januar 1937) er en dansk forfatter, litteraturkritiker og dr.phil.
Kulturkanonen
Winge var medlem av kanonutvalget for litteratur som utarbeidet Danmarks kulturkanon i 2006.
Charlottesville Men’s Pro Challenger
Charlottesville Men's Pro Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2009.
Den blir spilt hvert år i Charlottesville i USA.
Eksterne lenker
Charlottesville Men&
Rajin maritime universitet
Rajin maritime universitet er et teknisk universitet i kystbyen Rason (tidligere Rajin-Sŏnbong) nordøst i Nord-Korea. Det ble grunnlagt i juli 1968, og gir utdanning innen maritim transport og ledelse.
Hinnøya (Sør-Varanger)
Hinnøya eller Hindøya (nordsamisk: Coagansuolu ) er ei øy i Sør-Varanger kommune i Troms og Finnmark. Hinnøya ligger helt øst i kommunen, midt i Jarfjorden og like ved grenda Lanabukta. Øya er verken bebygd eller bebodd.
Lånke
Lånke er en bygd og et sogn i Stjørdal kommune i Trøndelag. Bygda ligger sør for Stjørdalselva og langs sideelva Leksa, og utgjør den sørvestlige delen av kommunen. Bygda var en egen kommune mellom 1902 og 1962. Fylkesvei 705 (Selbuveien) forbinder Lånke med Stjørdalshalsen i nord og Selbu i sør. Europavei 6 passerer bygdesenteret Hell.
Den 1. januar 2016 hadde Lånke sogn 3 468 innbyggere. Hell (med Gevingåsen) er en tettbebyggelse 1589 innbyggere per 1. januar 2018. Elvran er også en del av Lånke sogn.
Lånke er en betydelig jord- og skogbruksbygd med noe småindustri. Det har vært broforbindelse over Stjørdalselva siden 1850-årene. Bygda er kjent for Hell stasjon, som har blitt en turistattraksjon fordi hell på engelsk betyr «helvete». Her arrangeres Blues in Hell i september hvert år. Stasjonen forbinder Meråkerbanen med Nordlandsbanen.
Historie
For 6000 år siden, med et havnivå som lå ca. 45 meter over nåtidens, kom de første fangstfolkene på sine skinnbåter langs de bratte bergsidene ved Gevingåsen. En gruppe steinaldermennesker i et varmekjært klima, hvor løvskog og bartrær allerede gav muligheter for jakt i skogene og fiske i fjorden. Veidefolket fant sin boplass på sørsiden av Steinmohaugen ved Hell, som så vidt var landfast med Gevingåsen. Navnet Hell kommer fra norrønt hellir, «klippehule» eller «skjul under et overheng». Her risset de dype furer inn i bergsiden. Lånke har navn etter elva Leksa, som renner igjennom bygda og løper sammen med Stjørdalselva ved kirkestedet Lånke.
Med formannskapslovene fra 1837 var Lånke en del av Stjørdalen formannskapsdistrikt, som ble delt i landkommunene Nedre og Øvre Stjørdalen i 1850. Den 1. januar 1902 ble Nedre Stjørdalen delt i Lånke, Skatval og Stjørdal kommuner. Lånke kommune hadde på dette tidspunktet 1 449 innbyggere, og grensene sammenfalt med sognet. Den 1. januar 1914 ble en mindre del av Lånke, Jøsåsgårdene med 38 innbyggere, overført til nabokommunen Malvik i Sør-Trøndelag, fordi gårdenes veiforbindelse gikk via Malvik. Den 1. januar 1962 ble Lånke, Skatval, Stjørdal og Hegra kommuner slått sammen til den nye Stjørdal kommune. Lånke kommune hadde ved sammenslåingen 1 967 innbyggere og en utstrekning på 185 km².
De to kirkene i Lånke sogn, Elvran kapell og hovedkirken Lånke kirke, er langkirker oppført i henholdsvis 1893 og 1899. Sognet inngår i Stjørdal prosti og Nidaros bispedømme, og lå frem til 2004 i Nedre Stjørdal prestegjeld.
Politikk
Lånke og Elvran er egne stemmekretser ved kommunestyre-, fylkestings- og stortingsvalg i Stjørdal kommune.
Oppslutning i prosent ved kommunestyre- og stortingsvalg i Lånke krets
Paola Muñoz
Paola Andrea Muñoz Grandón (født 13. april 1986) er en chilensk syklist som konkurrerer i landeveissykling. Hun representerte landet sitt under Sommer-OL 2012 i London, der hun ikke fullførte landeveisrittet.
Lékoumou
Lékoumou er et department i Republikken Kongo i den sørlige delen av landet. Det grenser til departementene Bouenza, Niari, Plateaux og Pool, og nasjonen Gabon. Regionshovedstaden er Sibiti. Andre byer inkluderer Komono og Zanaga.
Lékoumou er delt i fire distrikter:
Fairfield (California)
Den har og dekker et areal på 106,67 km².
Huichon teleuniversitet
Huichon teleuniversitet er et teknisk universitet i Huichon i det nordlige Nord-Korea. Det ble grunnlagt 1. september 1959.
JSM Challenger of Champaign–Urbana
JSM Challenger of Champaign–Urbana er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 1996.
Huichon teleuniversitet
Universitetet gir utdanning innen kringkasting og telekommunikasjon, samt IT-fag og elektronikk. Det forskes og undervises også i trådløs radio- og bredbåndsteknologi. Nord-Koreas eneste statseide mobilnett er ikke åpent for sivil bruk.
JSM Challenger of Champaign–Urbana
Den blir spilt hvert år i Champaign i USA.
Anne Pedersdotter (skuespill)
Anne Pedersdotter er et skuespill skrevet av Hans Wiers-Jenssen. Stykket hadde urpremiere på Nationaltheatret i Oslo (daværende Kristiania) 18. februar 1908 med Johanne Dybwad i hovedrollen. Det er et historisk drama basert på skjebnen til Absalon Pederssøn Beyers enke Anne Pedersdotter, som i 1590 ble brent som heks i Bergen, etter å ha blitt dømt i en av de best dokumenterte trolldomssakene i norsk rettshistorie. Wiers-Jenssens teaterstykke holder seg ikke fullt og helt til de kjente fakta i saken.
Versjoner
Flere norske og utenlandske kunstnere har senere tatt utgangspunkt i Wiers-Jenssens drama i sin kunst.
I 1926 ble en engelsk versjon med tittelen The Witch oppført både i New York og i London. Bak oversettelsen stod den britiske poeten og forfatteren John Masefield (1878–1967).
Juranthribinae
Utseende
Knøttsmå til store (0,5 – 38 mm) biller, de fleste middelsstore, kroppsformen vanligvis forholdsvis kort og bred. Det er ofte stor forskjell på kjønnene (kjønnsdimorfisme), hannene er slankere enn hunnene med lengre bein og antenner. Kroppen er gjerne brunlig, spraglete i mørke og lyse nyanser, noe som gir god kamuflasje. Hodet er som oftest trukket ut til en snute, som vanligvis er kort og bred (rektangulær sett ovenfra) men kan være så lang som resten av hodet og brystskjoldet til sammen. Hos noen arter mangler den forlengede snuten helt. Fasettøynene er små til middelsstore, ovale, utstående eller flate. Antennene er 9-11- leddete, ofte ganske lange, ikke knebøyde. Vanlig lengde er rundt halve kroppslengden, men det finnes noen arter der antennene er mye lengre enn resten av kroppen. De ytterste 2-3 leddene danner ofte en løs klubbe. Tinningene (hodet bak fasettøynene) er ganske lange og parallellsidige. Brystskjoldet (pronotum) er bredere enn langt, vanligvis bredest ved roten der det gjerne er så bredt som dekkvingene. Oversiden er matt og det finnes ofte knøler. Noen arter har en kraftig pigg på pronotums sidekant, eller fremskutte fremhjørner. Dekkvingene er brede, ofte med korte hår, parallellsidige eller ovale. Spissen er ofte lysfarget. Beina er middels lange til lange, særlig hannenes frambein er ofte forlenget. Føttene er fem-leddete, men det fjerde leddet er svært lite og knapt synlig (pseudotetramere føtter). Det tredje leddet er tolappet. Larvene er lyse, tykke og krumme, hodekapselen og beina er sterkt redusert.
Anne Pedersdotter (skuespill)
Versjoner
I 1943 filmatiserte den danske filmskaperen Carl Th. Dreyer (1889–1968) Wiers-Jenssens skuespill. Filmen fikk tittelen Vredens dag (Day of Wrath). Her er Anne Pedersdatter blitt en aldrende prests unge kone, som forelsker seg i prestens sønn under en heksejakt i 1600-tallets Danmark.
Juranthribinae
Utbredelse i tid og rom
Slekten levde i jura-tiden og er kjent fra lokaliteter i Kasakhstan.
Anne Pedersdotter (skuespill)
Versjoner
I 1971 uroppførte Den norske opera i Oslo operaen Anne Pedersdotter med musikk av Edvard Fliflet Bræin (1924–76). Librettoen var skrevet av Hans Kristiansen på grunnlag av Wiers-Jenssens historiske drama.
Referanser
<References />
Danielys García
Danielys García (født 20. august 1986) er en venezuelansk syklist som konkurrerer i landeveissykling. Hun representerte landet sitt under Sommer-OL 2012 i London, der hun ikke fullførte landeveisrittet.
Carey Villegas
Villegas har jobbet med filmeffekter i flere selskaper. Han begynte Editel i Chicago, før han begynte i Digital Domain i Los Angeles i 1995. I 1999 begynte han i Sony Pictures Imageworks som visual effects supervisor, en stilling han fortsatt innehar.
Han ble nominert til Oscar for beste visuelle effekter for Alice i Eventyrland (2010).
Columbus Challenger
Columbus Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2015.
Den blir spilt hvert år i Columbus i USA.
Søttenpassingen
Søttenpassingen er et musikkalbum med Einar Olav Larsen og Gjermund Larsen, utgitt i 2004.
Salman Khan
Abdul Rashid Salim Salman Khan, best kjent som Salman Khan, (født 27. desember 1965 i Indore i Madhya Pradesh i India) er en indisk Bollywood-skuespiller. Han har opptrådt i over 80 filmer. Han startet sin filmkarriere i 1988 som hjelpende skuespiller. I 1989 fikk han spille en film der han selv var hovedperson, den filmen het Maine Pyaar Kiya og ble svært populær det året. Han vant en pris for «Beste nykommer». I 2004 ble han rangert sjuende kjekkeste person i verden.
Karriere
Han startet sin filmkarriere som skuespiller i Biwi Ho To Aisi (1988). I 1989 fikk Salman sitt gjennombrudd gjennom filmen Maine Pyaar Kyar, som var en stor suksess både i India og verden over. Han fikk også en del priser, som blant annet beste nykommer. Den filmen i dag regnes som den beste og mest pouplære filmen på 1980-tallet.